Á lúm á ngālúm mvús nə́ bân Samuɛ̂l bə́ kân yǎ, ńdɔ Zambá a ngáfɔl nyé ńnə́m. É mam mə́sə má mə́ mān fɔ̄ɔ̄ tóban ámǒs tē óbēn. 10Ńdɔ̄ bə́ ngákə suan á Givéa, bə́ ngatóban ai ǹtumbá bəprofɛ́d, ǹsísīm Ńtondôbə ó sūsú nyē á nyɔ́l, ǎ ngásɔ́g fɔ̄ɔ̄ ódag á mís mábán étēde. 11Ébá bə́ yə́mə nyé ósúsúa, á bázu bǎd yén anə́ ḿból ā sɔ́g ódag ai bəprofɛ́d hā, bə́ ngákə bákɔ̄bɔ̄ nâ: “Dzé é bɔ̄ mɔ́n Kish ? Yə Sául nyé a nə fə á ńsāmbá bəprofɛ́d ?” 12Mod m̀bɔ́g yǎ étē a yalán nâ: “Ésīá wābán a nə zá ?” Ású tē ǹkaná o ngáyaman á ńnam nâ: “Yə Sául nyé a ńtɔa yǎ fə̄ bía profɛ́d hā nga a ?”